CELEX: 62009CA0084
Language: da
Date: 2010-11-18 00:00:00
Title: Sag C-84/09: Domstolens dom (Anden Afdeling) af 18. november 2010 — X mod Skatteverket (anmodning om præjudiciel afgørelse fra Regeringsrätten — Sverige) (Moms — direktiv 2006/112/EF — artikel 2, artikel 20, stk. 1, og artikel 138, stk. 1 — erhvervelse af en ny sejlbåd inden for Fællesskabet — umiddelbar benyttelse af den anskaffede vare i oprindelsesmedlemsstaten eller i en anden medlemsstat, før den transporteres til sit bestemmelsessted — fristen for påbegyndelsen af transporten af varen til dens bestemmelsessted — maksimal varighed af transport — det relevante tidspunkt for kvalificeringen af et transportmiddel som nyt med hensyn til afgiftspålæggelse)

15.1.2011   
            
            
               DA
            
            
               Den Europæiske Unions Tidende
            
            
               C 13/5
            
         Domstolens dom (Anden Afdeling) af 18. november 2010 — X mod Skatteverket (anmodning om præjudiciel afgørelse fra Regeringsrätten — Sverige)
   (Sag C-84/09) (1)
   
   (Moms - direktiv 2006/112/EF - artikel 2, artikel 20, stk. 1, og artikel 138, stk. 1 - erhvervelse af en ny sejlbåd inden for Fællesskabet - umiddelbar benyttelse af den anskaffede vare i oprindelsesmedlemsstaten eller i en anden medlemsstat, før den transporteres til sit bestemmelsessted - fristen for påbegyndelsen af transporten af varen til dens bestemmelsessted - maksimal varighed af transport - det relevante tidspunkt for kvalificeringen af et transportmiddel som nyt med hensyn til afgiftspålæggelse)
   2011/C 13/08
   Processprog: svensk
   
      Den forelæggende ret
   
   Regeringsrätten
   
      Parter i hovedsagen
   
   
      Sagsøger: X
   
      Sagsøgt: Skatteverket
   
      Sagens genstand
   
   Anmodning om præjudiciel afgørelse — Regeringsrätten — fortolkning af artikel 2, 20 og 138 i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1) — ny sejlbåd, der købes i medlemsstat A af en privatperson bosat i medlemsstat B, og som staks skal anvende båden i medlemsstat A eller i andre medlemsstater i en vis periode, inden sejlbåden sejles til bestemmelsesstedet i medlemsstat B — spørgsmål om, hvornår transporten af godet til bestemmelsesstedet skal anses for påbegyndt — maksimale transporttid — det tidspunkt, der er afgørende for fastlæggelsen af, om transportmidlet er nyt med henblik på beskatning heraf
   
      Konklusion
   
   
               1)
            
            
               Artikel 20, stk. 1, og artikel 138, stk. 1, i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at kvalificeringen af en transaktion som levering eller erhvervelse inden for Fællesskabet ikke kan afhænge af overholdelsen af en frist, inden for hvilken transporten af den omhandlede vare fra leveringsmedlemsstaten til bestemmelsesmedlemsstaten skal påbegyndes eller afsluttes. I det særlige tilfælde, som erhvervelsen af et nyt transportmiddel som omhandlet i direktivets artikel 2, stk. 1, litra b), nr. ii), udgør, skal afgørelsen af, om transaktionen har karakter af en transaktion inden for Fællesskabet, træffes på grundlag af en samlet vurdering af alle de objektive omstændigheder såvel som erhververens hensigter, under forudsætning af at de understøttes ved objektive beviselementer, der tillader en bestemmelse af den medlemsstat, hvor den endelige anvendelse af den omhandlede vare tilsigtes.
            
         
               2)
            
            
               Vurderingen af, om et transportmiddel, som er genstand for en erhvervelse inden for Fællesskabet, er nyt som omhandlet i artikel 2, stk. 2, litra b), i direktiv 2006/112, skal foretages på grundlag af omstændighederne på tidspunktet for leveringen af den omhandlede vare fra sælger til erhverver.
            
         
      (1)  EUT C 90 af 18.4.2009.